wickkiey/tamil-wikipedia-chunked huggingface dataset:
# சபோடேஜ்

**சபோடேஜ்** 2014ம் ஆண்டு வெளியான அமெரிக்க நாட்டு அதிரடி திரைப்படம் ஆகும். இந்த திரைப்படத்தை டேவிட் ஆயர் இயக்க ஆர்னோல்டு சுவார்செனேகர், சாம் வோர்திங்டன், ஒலிவியா வில்லியம்ஸ், டெர்ரென்ஸ் ஹோவர்ட், ஜோ மங்கநியல்லோ, ஹரால்ட் பெரினவு, மார்ட்டின் டோனுவன், மேக்ஸ் மார்டினி மற்றும் ஜோஷ் ஹாலோவே உள்ளிட்ட பலர் நடித்துள்ளார்கள்.
# சபோடேஜ்

## நடிகர்கள்

- ஆர்னோல்டு சுவார்செனேகர்
- சாம் வோர்திங்டன்
- ஒலிவியா வில்லியம்ஸ்
- டெர்ரென்ஸ் ஹோவர்ட்
- ஜோ மங்கநியல்லோ
- ஹரால்ட் பெரினவு
- மார்டின் டோனவன்
- மேக்ஸ் மார்டினி
- ஜோஷ் ஹாலோவே
- Mireille Enos
# காஃபெக்லுபென் தீவு

**காஃபெக்லுபென் தீவு** (டேனிய மொழி: Kaffeklubben Ø; கிரீன்லாந்து மொழி: Inuit Qeqertaat) கிரீன்லாந்தின் வடக்கு முனை அருகில் அமைந்த தீவு. உலகின் மிக வடக்கான நிலமே இத்தீவு. வட துருவத்திலிருந்து 713.5 கி.மீ. தொலைவில் அமைந்த இத்தீவு 1 கி.மீ. நீளம், 300 மீ அகலம் கொண்டது.  
1921இல் டென்மார்க்கை சேர்ந்த தேடல் பயணர் லவுகே கோக்கால் முதலாக இத்தீவு காணப்பட்டது. இத்தீவை *காஃபெக்லுபென் தீவு*, அதாவது "காபி மன்றத் தீவு" (Coffee Club Island) என்று பெயர் வைத்தார்.  
இத்தீவின் வடக்கில் சில வேளைகளில் குறுங்காலமாக மணல் தடைகள் உருவாக்கப்படும், ஆனால் இத்தடைகள் மிக வடக்கான நிலமாக அறிவியலாளர்களால் அங்கீகரிக்கப்படவில்லை.
# அலிக்கோ டங்கோட்டே

**அலிக்கோ டங்கோட்டே** (Aliko Dangote, பி. ஏப்ரல் 10, 1957, கனோ, நைஜீரியா) ஒரு நைஜீரியத் தொழிலதிபர். டங்கோட்டே குழு என்கிற கூட்டு நிறுவனத்தின் தலைவராக இவர், ஃபோர்ப்ஸ் இதழின் மதிப்பீட்டின் படி 1250 கோடி அமெரிக்க டாலர் சொத்து மதிப்புடன் உலகில் மிகச் செல்வந்தவர்களின் பட்டியலில் 173 ஆவது நிலையில் உள்ளார். ஆப்பிரிக்காவின் மிகப்பெரிய பணக்காரரும், உலக கருப்பின மக்களில் மிகப்பெரிய பணக்காரரும் இவரே.  
1977இல், 21 வயதில் டங்கோட்டே ஒரு சிறிய வணிக நிறுவனமாக டங்கோட்டே குழுவை தொடங்கி, தற்போது நைஜீரியா, பெனின், டோகோ, கானா ஆகிய நாடுகளில் வியாபாரம் செய்கிறது. சர்க்கரை, மாவு, சீமைக்காரை உள்ளிட்ட பல பொருட்களை டங்கோட்டே குழு விற்கிறது. தொலைத்தொடர்பிலும் டங்கோட்டே குழு நுழைந்து, நைஜீரியா முழுவதுக்கும் ஒளியிழை கம்பி வலையமைப்பை தற்போது உருவாக்கியிருக்கிறார்.  
நைஜீரிய அரசியலில் டங்கோட்டே ஒரு முக்கியமானவர். நைஜீரியாவில் இப்பொழுது ஆட்சியில் இருக்கிற மக்கள் மக்களாட்சிக் கட்சிக்கு கோடி கணக்கான நைரா நன்கொடைகளை அளித்துள்ளார்.  
நவம்பர் 2021 இல், Dangote குழுமத்தின் துணைத் தலைவரும் (VP) Aliko Dangote இன் இளைய சகோதரருமான Sani Dangote காலமானார்.
# கனோ

**கனோ** (Kano) நைஜீரியாவின் இரண்டாம் மிகப்பெரிய நகரமாகும். வடக்கு நைஜீரியாவின் கனோ மாநிலத்தின் தலைநகரமான கனோ, சஹாரா பாலைவனத்தின் தெற்கில் அமைந்த சஹேல் என்கிற புவியியல் மண்டலத்தில் அமைந்துள்ளது. பெரும்பான்மையாக ஹவுசா மக்கள் இங்கே வாழ்கின்றனர். ஹவுசா மொழி இந்நகரத்தில் பெரும்பான்மையாக பேசப்படுகிறது. 2006 கணக்கெடுப்பின்படி கனோவில் 21.6 லட்ச மக்கள் கனோ நகரத்தில் வசிக்கின்றனர். கனோ மாநகரத்தில் 28.3 லட்ச மக்கள் வசிக்கின்றனர்.  
2000இலிருந்து கனோ மாநிலத்தில் சரியா சட்டம் அமலில் இருக்கிறது.
# மைசூர் வீ. துரைசுவாமி

**மைசூர் வி. துரைசுவாமி** (Mysore V. Doreswamy) எனப் பிரபலமாக அறியப்படும் மைசூர் வேங்கடேச துரைசுவாமி (ஆகத்து 11, 1920 - அக்டோபர் 28, 1997) ஒரு கருநாடக இசை வீணை வித்துவான் ஆவார்.
# மைசூர் வீ. துரைசுவாமி

## இளமை வாழ்வு

கர்நாடக மாநிலம், ஹாசன் மாவட்டம் தொட்டகத்தாவல்லி கிராமத்தில் 1920ஆம் ஆண்டு ஆகத்து 11 அன்று ஒரு இசைக் குடும்பத்தில் பிறந்தார்.  
இவரது தாத்தா ஜனார்த்தனர் புரந்தரதாசர் உள்ளிட்ட *தாச* சுவாமிகளின் *தேவர்நாமா*க்களைப் பாடுவார். இவரது தந்தையார் வெங்கடேசர் வீணை வாசிப்பதில் திறமை உள்ளவர். ஆனால் அவர் பல்லடம் சஞ்சீவா புல்லாங்குழல் வாசிப்பதைக் கேட்டு, அதனால் கவரப்பட்டு, தானாகவே புல்லாங்குழல் வாசிக்கக் கற்றுக்கொண்டு மகாராஜா நாலாவது கிருஷ்ண இராஜேந்திர உடையாரின் மைசூர் அரண்மனை இசைக் குழுவில் சேர்ந்துவிட்டார். இக்குழுவுக்கு வீணை வித்துவான் வேங்கடகிரியப்பா தலைவராக இருந்தார்.  
இவர் ஆறு வயதாக இருக்கும்போது மைசூர் அரண்மனையில் அரியக்குடி இராமானுஜர் கச்சேரியை கேட்டார். இயற்கையாகவே இசைஞானம் வரப்பெற்ற துரைசுவாமி இந்தக் கச்சேரியினால் கவரப்பட்டார்.  
தசரா சமயத்தில் மைசூரில் பிரபல வித்துவான்களின் கச்சேரிகள் நடக்கும். அவற்றையெல்லாம் கேட்டு தனது இசை அறிவை மேலும் வளர்த்துக் கொண்டார்.  
சிறுவயதில் வீணை வாசிப்பதில் ஆர்வம் காட்டினார். தொடக்கத்தில் தந்தையாரிடமே பயின்ற அவரை பின்னர் தந்தையாரால் வேங்கடகிரியப்பாவிடம் மாணவனாக சேர்த்துவிட்டார். வேங்கடகிரியப்பா *மைசூர் வீணை சேஷண்ணா* பாரம்பரியத்தில் வந்தவர்.  
வேங்கடகிரியப்பா இவருக்கு அரிதானதும் மிகவும் மதிக்கப்பட்டவையுமான 20 வர்ணங்களை கற்பித்தார். அத்துடன் சில கீர்த்தனைகள், பஞ்சரத்தின கீர்த்தனைகளில் சில, வீணை சேஷண்ணா வீணை வாசிப்பவர்கள் தானம் வாசிப்பதற்கென விசேடமாக இசை அமைத்த சித்த தானம் ஆகியவற்றையும் கற்பித்தார்.  
சாமுண்டீஸ்வரி அம்மன் மீது முத்தையா பாகவதர் பாடிய பல கீர்த்தனைகளையும் வேங்கடகிரியப்பாவிடமிருந்து கற்றுக் கொண்டார்.
# மைசூர் வீ. துரைசுவாமி

## இசை நிகழ்ச்சிகள்

தனது பன்னிரண்டாவது வயதில் மைசூர் டி. சௌடையா வயலின் வாசிக்க மைசூர் மகாராஜா நான்காம் கிருட்டிணராச உடையார் முன்னிலையில் கச்சேரி செய்தார். இதனைக் கேட்டு மகிழ்ந்த மகாராஜா இவருக்கு 50 வெள்ளி காசுகளை பரிசாகக் கொடுத்தார்.  
அகில இந்திய வானொலி நிலையத்தில் கச்சேரி செய்ய தொடங்கிய இவர் அங்கு 25 ஆண்டுகள் இசை தயாரிப்பாளராக பதவி வகித்தார்.
# மைசூர் வீ. துரைசுவாமி

## விருதுகளும் சிறப்புகளும்

- சங்கீத கலாநிதி விருது, 1984 - வழங்கியது சென்னை மியூசிக் அகாதமி.
- சங்கீத கலாசிகாமணி விருது, 1994 - வழங்கியது தி இந்தியன் ஃபைன் ஆர்ட்ஸ் சொசைட்டி
- பத்மபூஷண் விருது, 1983 வழங்கியது: இந்திய அரசு
- மைசூர் பல்கலைக்கழகம் இவருக்கு கவுரவ டாக்டர் பட்டம் வழங்கியது.
- 1969 ஆம் ஆண்டு ஈரானில் நடைபெற்ற சர்வதேச இசைவிழாவில் பங்குபற்றினார்.
- லெனின்கிராடில் நடந்த இந்திய இசை விழாவில் ஐந்து வீணைகள் குழுவாக இசையமைத்து நடத்தினார்.
# மைசூர் வீ. துரைசுவாமி

## மாணாக்கர்கள்

பிரபல வீணை வித்துவான்கள் சி. கிருஷ்ணமூர்த்தி, டி. பாலகிருஷ்ணா ஆகியோர் இவரது மாணாக்கர்களாவர். இவர்களில் இரண்டாமவர் துரைசாமியின் மகனாவார்.
# அதிசயப் பிறவி

***அதிசய பிறவி*** (*Athisaya Piravi*) 1990இல் வெளிவந்த தமிழ்த் திரைப்படம். எஸ். பி. முத்துராமன் இயக்கத்தில் வெளிவந்த இத்திரைப்படத்தில் ரஜினிகாந்த், நாகேஷ், கனகா, சோ ராமசாமி, கிங்காங் நடித்துள்ளனர். இளையராஜா இசையமைத்தார். .  
2006இல் இத்திரைப்படத்திலிருந்து கிங்காங் என்கிற குள்ள நடிகர் நடனமாடுகின்ற ஒரு காட்சி யூடியூபில் பதிவேற்றப்பட்டு இணையத்தில் பிரபலமாகி வந்தது. அமெரிக்கா, இங்கிலாந்து தொலைக்காட்சியில் இந்த காணொளி காட்டப்பட்டது.
# அதிசயப் பிறவி

## திரைப்படத்தின் பாடல்கள்

1, அன்னக்கிளியே,  
2, இதழ் சிந்தும்  
3, பாட்டுக்கு பாட்டு  
4, சிங்காரி பியாரி  
5, உன்ன பார்த்த நேரம்  
6, தான தனம்,
# செவாலியே விருது

**செவாலியே** என்பது உலகின் பல பகுதிகளில் இயங்கிவரும் முன்னணி மனிதர்களை பெருமைப்படுத்தும் வகையில் பிரெஞ்சு அரசாங்கம் 1957இல் இருந்து ஆண்டுதோறும் வழங்கி வரும் மிக உயர் விருது ஆகும்.  
செவாலியே என்பது உயர் பெருமைக்குரியவர் என்ற அர்த்தத்தைக் கொண்டிருப்பதால் அத்தகைய ஒரு விருது பெற்றவரைக் காணும் போது தலை தாழ்த்தி வணங்கி சேர் அல்லது மேடம் என்று அழைக்க வேண்டும் என்ற வழக்கம் உள்ளது.
# செவாலியே விருது

### செவாலியே விருது பெற்ற தமிழர்கள்

- கண்ணன் சுந்தரம், (காலச்சுவடு இதழ் ஆசிரியர் மற்றும் பதிப்பக பணிகளுக்காக)
- அஞ்சலி கோபாலன், (திருநங்கைகள் நல்வாழ்வுக்காகவும், எய்ட்ஸ் நோயாளிகளின் மறுவாழ்வுக்காகவும் அவர் ஆற்றி வரும் தொண்டுக்காக)
- சிவா இராமநாதன், யாழ்ப்பாணத் தமிழ்ப்பெண். ஆசிரியர், அதிபர்.
- சிவாஜி கணேசன் (கலைத்துறை பங்களிப்பிற்காக - 1995)
- அலெக்ஸ், நடிகர்
- ஷெரீன் சேவியர், (மனித உரிமைசார் பணிகளுக்காக)
- நாகநாதன் வேலுப்பிள்ளை - யாழ் பருத்தித்துறை ஆத்தியடி
- கமல்ஹாசன், நடிகர்
- வாணிதாசன், புலவர்
- அருணா சாயிராம்
- மதனகல்யாணி, பேராசிரியை
- முத்துசாமி பிள்ளை , பரதநாட்டியக் கலைஞர்
# அஞ்சலி கோபாலன்

**அஞ்சலி கோபாலன்** (*Anjali Gopalan*, பிறப்பு: செப்டம்பர் 1, 1957) விளிம்பு நிலை மனிதர்களுக்காகப் பல வருடங்களாகக் குரல் கொடுத்து வருபவர். நாஸ் ஃபவுண்டேஷன் என்ற சமூக விழிப்புணர்வுக்கான அமைப்பின் நிறுவனர். 2005ம் ஆண்டு இந்தியாவின் சார்பாக நோபல் பரிசுக்கு பரிந்துரைக்கப்பட்டவர். டைம்ஸ் வெளியிட்ட உலகின் 100 வலிமை மிக்கவர்களின் பட்டியலில் (2012) இடம்பிடித்தவர். காமன்வெல்த் நாடுகளின் விருது பெற்றவர். அக்டோபர் 25, 2013 அன்று பிரான்சின் தலையாய செவாலியர் விருது பெற்றுள்ள முதல் இந்திய தமிழ் பெண். மாற்றுப் பாலினத்தவர் எதிர்கொள்ளும் பிரச்னைகள். எய்ட்ஸ் நோயாளிகளுடன் கைகுலுக்குவதால் நோய் தொற்றாது என்னும் விழிப்புணர்வு என அமெரிக்காவில் தொடங்கி இன்று மதுரை வரை குரல் கொடுத்து வரும் தமிழர்.
# அஞ்சலி கோபாலன்

## இளமைப் பருவம்

அஞ்சலி கோபாலன் 1957 ஆம் ஆண்டு, தமிழ்நாட்டில் சென்னையில் பிறந்தவர். இவரது தந்தை டாக்டர் கே. ஆர். கோபாலன் இந்திய வான்படை அதிகாரியாவார். இவரது தாய் சீக்கியர். இந்தியாவிலும் அமெரிக்காவிலும் கல்வி பயின்றார். அரசியல் அறிவியலில் இளங்கலைப் பட்டமும், இதழியலில் முதுகலைப் பட்டயமும், பன்னாட்டு மேம்பாட்டில் முதுகலைப் பட்டமும் பெற்றார்.
# அஞ்சலி கோபாலன்

## சமுதாயப் பணி

துரிங் வானவில் விழா மற்றும் ஆசியாவின் முதல் பால்புதுமையினர் விழாவை துவக்கிவைத்தபோது]]
அஞ்சலி கோபாலன், கிட்டத்தட்ட ஒரு பத்தாண்டுகள் நியூயார்க் நகரில் சமுதாயம் சார்ந்த அமைப்புகளுடன் இணைந்து பணியாற்றினார். அவரது பணி, தென்கிழக்கு ஆசியாவிலிருந்து புலம்பெயர்ந்து தகுந்த ஆவணங்களின்றி அமெரிக்காவில் வாழ்ந்து கொண்டிருந்த மக்களுக்காக அமைந்திருந்தது. எச்.ஐ.வியால் பாதிக்கப்பட்டும், அமெரிக்காவில் வாழும் உரிமைக்கான தகுந்த ஆதார ஆவணங்கள் இல்லாதுலிருந்த புலம்பெயர் தொழிலாளர்கள், பள்ளிக் குழந்தைகள் மற்றும் தெற்காசிய மக்களின் நலனுக்குப் பணியாற்றுவதற்காகத் தன்னை அர்ப்பணித்துக் கொண்டார்.  
பின் இந்தியாவிற்குத் திரும்பிய அஞ்சலி 1994 இல் டெல்லியின் முதல் ஹெச்ஐவி மருத்துவமனையையும் ஹெச்ஐவி பாதிப்புடையோரின் நலனுக்காகப் பாடுபடும் நாஸ் பவுண்டேஷனையும் தொடங்கினார். இந்த நாஸ் அமைப்பு ஹெச்ஐவி+ மக்களின் நலனுக்காக மட்டுமின்றி, தற்போது பாலின உரிமைகளுக்காகவும் போராடி வருகிறது.  
2000 இல் ஆதரவற்ற ஹெச்ஐவி+ குழந்தைகள் மற்றும் பெண்களின் நலனுக்காக ஒரு இல்லத்தை நிறுவினார். சுகாதார தொழில் நெறிஞர்களுக்கும் பராமரிப்பாளர்களுக்கும் தேவையான பயிற்சியளித்து அவர்களையும் இப்பணியில் ஈடுபடுத்தி வருகிறார். இன்றளவும் ஹெச்ஐவி+ குழந்தைகள் மற்றும் பெண்களின் நலனுக்காகப் பாடுபடுவதே இவரது முக்கியப் பணியாக உள்ளது.  
ஜூலை 29, 2012 இல்,சிருஷ்டி மதுரை சார்பில் நடத்தப்பட்ட பால்புதுமையினர்(Genderqueer) மற்றும் மாற்று பாலினத்தவருக்கான’துரிங் வானவில் திருவிழா’வையும் பேரணியையும் (pride parade) தொடங்கி வைத்தார். இதுவே அஞ்சலி கோபாலன் பங்குகொண்ட முதல் வானவில் பேரணியாகும்.
# அஞ்சலி கோபாலன்

## 377வது சட்டப் பிரிவு

இன்று ஓரின ஈர்ப்பு தொடர்பாக மட்டுமே அறியப்படும் 377வது சட்டப் பிரிவு தொடக்கத்தில் வாய், ஆசனவாய் பங்கு பெறும் கலவியையும் இயற்கைக்கு விரோதமானது என்றே கருதியது.தனிமனித செயல்பாடுகளைத் தண்டனைக்குரிய குற்றமாகக் கருதும் இந்தச் சட்டம், எண்ணற்ற மனித உரிமை மீறல்களை நடைமுறைப்படுத்தியது. எனவே,இந்தச் சட்டப் பிரிவுக்கு எதிரான போராட்டத்தை மனித உரிமை சார்ந்த போராட்டமாகக் கடந்த 2001 முதல் நடத்தி வருகிறது அஞ்சலி கோபாலனால் தொடங்கப்பட்ட ‘நாஸ்’ என்னும் அறக்கட்டளை.
# அஞ்சலி கோபாலன்

## விருதுகள்

- 2001 இல் விளிம்புநிலை சமுதாயத்தினருக்கான இவரது பணியைச் சிறப்பிக்கும்விதமாக ’காமன்வெல்த் விருது’ இவருக்கு வழங்கப்பட்டது.
- 2003 இல், ஹெச்ஐவி பாதிக்கப்பட்டோரின் நலனுக்குக்கான இவரது பணியைப் பாராட்டி சென்னையைச் சேர்ந்த மானவ சேவா தர்ம சமவர்தனி அமைப்பு (Manava Seva Dharma Samvardhani), சத்குரு ஞானானந்தா விருதினை வழங்கியது.
- 2005 இல் நோபல் பரிசுக்காக இவரது பெயர் பரிந்துரைக்கப்பட்டது.
- 2007 மார்ச்சில் பெண்கள் மற்றும் குழந்தைகள் மேம்பாட்டுத்துறை அமைச்சகத்தால் ’பெண் சாதனையாளர்’ விருதளிக்கப்பட்ட பத்து பேர்களில் அஞ்சலி கோபாலனும் ஒருவராவார்.
- ஸ்ருஷ்டி மதுரை கல்வி பொறுப்பாட்சி குழும ஆலோசனை வாரியத்தின் கவுரவ தலைவர்.
- அக்டோபர் 25, 2013 இல் செவாலியர் விருது பெற்றுள்ள முதல் இந்திய தமிழ் பெண்.
# சர்வதேச அமைப்பு

உலகிலேயே சுவிட்சர்லாந்து நாட்டின் ஜெனீவா நகரில் தான் அதிகமான அளவில் **சர்வதேச அமைப்புகள்** உள்ளன.]]
**சர்வதேச அமைப்பு** அல்லது **பன்னாட்டு அமைப்பு** (International organization) என்பது பன்னாட்டு உறுப்பினர்களைக் கொண்டு ஒரு நல்ல நோக்கத்திற்காகவும், எந்த ஒரு செயலிலும் தன்னை முன்னிலைப்படுத்தியும் உலக மக்களுக்காக செயல்படும் ஒரு அமைப்பாகும்.
# சர்வதேச அமைப்பு

## இந்த அமைப்புகளில் இரண்டு வகைகள் உள்ளன

### பன்னாட்டு அரசுசாரா அமைப்புகள்]] (INGOs)

இவை பன்னாட்டளவில் செயற்படும் அரசு சார்பற்ற அமைப்புகள் (NGOs). இலாப நோக்கற்ற அமைப்புக்களான (NPO), சுவிட்சர்லாந்து நாட்டின் ஜெனீவா நகரில் அமைந்துள்ள உலக சாரணர் இயக்கம் அமைப்பு (WOSM), சர்வதேச செஞ்சிலுவைச் சங்கம் (ICRC), மற்றும் எல்லைகளற்ற மருத்துவர்கள் அமைப்பு (MSF) போன்றவை இவ்வகையில் அடங்கும்.
# சர்வதேச அமைப்பு

## இந்த அமைப்புகளில் இரண்டு வகைகள் உள்ளன

### பன்னாட்டு அரசுசார் அமைப்புகள்(IGO)

இவ்வகையான அமைப்புகள் ஏதோ ஒரு அரசு (sovereign state) சார்ந்தே இயங்குகின்றன. இவற்றில் முக்கியமான அமைப்புகள் ஐநா (UN), பிரான்சு நாட்டின் தலைநகர் பாரிஸ் நகரில் இயங்கும் மாநிலபொருளியல் கூட்டுறவு மற்றும் வளர்ச்சிக்கான அமைப்பு (OECD), வியன்னாவின் ஆசுதிரியா நகரில் இயங்கும் ஐரோப்பாவில் பாதுகாப்புக்கும் ஒத்துழைப்புக்குமான அமைப்பு (OSCE), பிரான்சு நாட்டின் ஸ்திராஸ்பூர்க் நகரில் இயங்கும் ஐரோப்பிய மன்றம் (CoE), ஐரோப்பிய ஒன்றியம் (EU), சுவிட்சர்லாந்து நாட்டின் ஜெனீவா நகரில் இயங்கும் உலக வணிக அமைப்பு (WTO ) போன்றவை ஆகும்.  
பிரான்ஸ் நாட்டின் ஸ்திராஸ்பூர்க் என்ற நகரில் அமைந்துள்ள ஊடுருவல் மத்தியகுழு (Central Commission for Navigation on the Rhine) உலகின் பழமையான பன்னாட்டு அமைப்பாகும். இந்த அமைப்பு வியன்னா மாநாட்டின் மூலம் 1815ம் ஆண்டு நிறுவப்பட்டது.
# 2014 கேன்ஸ் திரைப்பட விழா

**2014 கேன்ஸ் திரைப்பட விழா,** (*2014 Cannes Film Festival*) 2014 ஆம் ஆண்டு, மே மாதம் 14ம் திகதி முதல் 25ம் திகதி வரை நடைபெற திட்டமிடப்பட்டுள்ளது. இது 67 ஆவது ஆண்டு கேன்ஸ் திரைப்பட விழா ஆகும். நியூசிலாந்து இயக்குநர் ஜேன் காம்பியன் முதன்மைப் போட்டிகள் பிரிவிற்கான நடுவர் குழுவின் தலைவராக அறிவிக்கப்பட்டுள்ளார்.
# 2014 கேன்ஸ் திரைப்பட விழா

## நடுவர்கள்

;முதன்மைப் போட்டிகள்
- ஜேன் காம்பியன் - நியூசிலாந்து இயக்குநர் (தலைவர்)  
;சினிஃபாண்டேஷன் மற்றும் குறும்படங்கள்
- அப்பாஸ் கியரோச்டமி - ஈரானிய திரைப்பட இயக்குநர் (தலைவர்)
- டேனியலா தாமஸ் - பிரேசிலிய இயக்குநர்
- Noémie Lvovsky - பிரெஞ்சு திரைப்பட இயக்குநர்
- ஜோசிம் ட்ரையர் - நோர்வே திரைப்பட இயக்குநர்
- Mahamat Saleh ஹாரூனுக்கும் - சாடிய இயக்குநர்
# வி.எஸ்.கே.வலசை

**வி.எஸ்.கே.வலசை** (ஆங்கிலம்:V.S.K.Valasai), இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டத்தில் இருக்கும் ஒரு கிராமம் ஆகும்.
# வி.எஸ்.கே.வலசை

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 297&nbsp;மீட்டர் (974&nbsp;அடி) உயரத்தில் இருக்கின்றது. மாவட்ட நெடுஞ்சாலை-1111 கனவாய்பட்டியிலிருந்து வி.எஸ்.கே.வலசை வழியாக அய்யலூர் செல்கிறது.
# வி.எஸ்.கே.வலசை

## மக்கள் வகைப்பாடு

இந்திய 2011 மக்கள் தொகை கணக்கெடுப்பின்படி 17,865 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். அகரம் மக்களின் சராசரி கல்வியறிவு 58% ஆகும், இதில் ஆண்களின் கல்வியறிவு 68%, பெண்களின் கல்வியறிவு 49% ஆகும். இது இந்திய தேசிய சராசரி கல்வியறிவான 59.5% விட குறைந்ததே. வி.எஸ்.கே.வலசை மக்கள் தொகையில் 11% ஆறு வயதுக்குட்பட்டோர் ஆவார்கள்.
# சுவாமிநாதன் அங்கிலேசரிய ஐயர்

**சுவாமிநாதன் அங்கிலேசரிய ஐயர்** (பிறப்பு: அக்டோபர் 12, 1942) ஒரு தாளிகையாளர், பத்தி எழுத்தாளர், பொருளாதாரத்துறை ஆய்வாளர், விமர்சகர் என பன்முகம் கொண்டவர். "சுவாமினோமிக்சு" என்னும் தலைப்பில் டைம்சு ஆப் இந்தியா நாளிதழில் வாரம்தோறும் பொருளியல், அரசியல் தொடர்பான தம் கருத்துகளை எழுதி வருகிறார். அமெரிக்காவின் வாசிங்டனில் உள்ள கேட்டோ நிறுவனத்தில் ஆய்வு அறிஞராக இருபது ஆண்டுகளுக்கும் மேல் இருந்து வருகிறார்..
# சுவாமிநாதன் அங்கிலேசரிய ஐயர்

## பிறப்பும் கல்வியும்

சாமிநாத ஐயரின் தந்தை சங்கர் ஐயர்; தாயார் பாக்கியலட்சுமி. இவருடைய அண்ணன் மணி சங்கர் ஐயர் காங்கிரசுக் கட்சியைச் சேர்ந்த ஓர் அரசியல்வாதி ஆவார்.
பள்ளிக் கல்வியை டூன் பள்ளியிலும் மேல் படிப்பை தில்லி புனித ஸ்டீபன் கல்லூரியிலும் முடித்தார். ஆக்சுபோர்டு பல்கலைக்கழகத்தில் பொருளியல் முதுநிலைப் பட்டம் பெற்றார். ஆண் பெண் சம நிலையை எடுத்துக்காட்டும் வகையில் தம் மனைவியின் பெயரான அங்கிலேசரியா என்பதைத் தம் பெயருடன் இணைத்துக் கொண்டார்.
# சுவாமிநாதன் அங்கிலேசரிய ஐயர்

## பணி

- ’பைனான்சியல் எக்ஸ்பிரசு’ நாளிதழ் ஆசிரியர் (1988-90)
- ’எக்கனாமிக்சு டைம்சு’ நாளிதழிழ் ஆசிரியர் (1992-94)
- ’எக்கனாமிஸ்டு’ இதழின் இந்திய நிருபர் (1976-85, 1990–98) ஆண்டுகள்
- காடோ நிறுவனத்தில் ஆலோசகர்
# சுவாமிநாதன் அங்கிலேசரிய ஐயர்

## எழுதிய நூல்கள்

- ’உலகமயமாக்கலை நோக்கி’ (Towards Globalisation, ஆங்கில நூல்-1992)
- ’சுவாமினாமிக்ஸ்’ (Swaminomics: Escape from the Benevolent Zookepers, ஆங்கில நூல்-2008)
# சுவாமிநாதன் அங்கிலேசரிய ஐயர்

## தனி வாழ்க்கை

ஆண் பெண் சமநிலை, சம உரிமை அடிப்படையில் சாமிநாத ஐயர் தம் மனைவியின் பெயரான *அங்கிலேசரியா* என்பதை தம் பெயருடன் இணைத்துக்கொண்டார். இவர் ஒரு தாராள சிந்தனையாளராகவும் நாத்திகராகவும் இருந்து கருத்துகளை எழுதி வருகிறார். பல்லவி ஐயர், சேகர் ஐயர், ருஸ்டம் ஐயர் ஆகிய மூவர் சாமிநாத ஐயரின் பிள்ளைகள் ஆவர்.
# சேனைத்தலைவர்

**சேனைத்தலைவர்** அல்லது **இலை வாணியர்** எனப்படுவோர் தமிழகத்தில் வாழுகின்ற ஓர் இனக்குழுவினர் ஆவர். இவர்கள் மத்திய மற்றும் தென் தமிழகத்தில் அதிகளவில் வசிக்கின்றனர்.  
இவர்கள் தமிழ்நாடு அரசு வெளியிட்டுள்ள தமிழ்நாடு சாதிகள் பட்டியலில், பிற்படுத்தப்பட்ட வகுப்பினர் பட்டியலில் சேர்க்கப்பட்டிருக்கின்றனர்.
# சேனைத்தலைவர்

## வரலாறு

சேனைத்தலைவர் வணிகர்கள் அக்காலத்தில் செட்டியார் என்றே அழைக்கப்பட்டனர். தரங்கம்பாடி ஓலை ஆவணங்களில் இருந்து ஒப்பந்த கூலிகளை பராமரித்து பண்ணையம் செய்த நிலச்சுவான்தார்கள் செட்டியார் என்ற சாதி பட்டம் புனையும் இலைவாணியர் (சேனைக்குடையார்) இனத்தவராவார். வெற்றிலை கொடிக்கால் பயிர் இடுவோராக அறியப்படும் இவ்வினத்தவர்கள், சேனையங்காடியார் என்றும் சேனைக் குடியுடையார் அல்லது சேனைக் குடையார் என்றும் கல்வெட்டில் குறிப்பிடப்படுகின்றனர்.  
சங்க காலங்களில் இருந்து இவ்வினத்தின் பெயர்கள் "சேனை" என்ற அடைமொழியுடன் அவர்கள் அக்காலங்களில் செய்யும் தொழிலுக்கு ஏற்ப சேனைக்கடையார், மூன்று கைமா சேனையார் , சேனையார், சேனை பெரு வாணிகன், சேனைக் குடியன், சேனை கொண்ட செட்டியார், சேனை அங்காடிகள், சேனைக்குடையார், இலைவாணியர், சேனைத்தலைவர் என்று அழைக்கப்பட்டு வந்துள்ளனர்.  
படைத்தலைவர்களாகவும், வணிகர்களின் பாதுகாவலர்களாகவும், கோயில்களின் பாதுகாவலர்களாகவும், அஞ்சான் புகலிடத்தின் பாதுகாவலர்களாகவும், சேனை வீரர்களாகவும், வணிகர்களாகவும், கொடிக்கால் சாகுபடி செய்பவர்களாகவும் இருந்து வந்துள்ளதால் "சேனை" என்ற அடைமொழியை சங்க காலத்தில் இருந்து தங்கள் இனத்தின் அடையாளமாக சேர்த்து கொண்டு, "சேனை" என்ற அடைமொழியுடன் வாழ்ந்து கொண்டிருக்கின்றனர்.
# சேனைத்தலைவர்

## வாழும் பகுதிகள்

இவர்கள் தற்போது திருநெல்வேலி, தூத்துக்குடி, தென்மலை, இராமநாதபுரம், மதுரை, தேனி, விருதுநகர், சேலம், காஞ்சிபுரம், வேலூர், ஆரணி, தஞ்சாவூர், பட்டுக்கோட்டை, நாகப்பட்டினம், கோயம்புத்தூர், திருப்பூர், ஈரோடு, திண்டுக்கல், திருவண்ணாமலை, சென்னை, விழுப்புரம், புதுக்கோட்டை, கும்பகோணம் ஆகிய பகுதிகளில் வாழ்கின்றனர்.
# சேனைத்தலைவர்

## கல்வெட்டுகளில் சேனைத்தலைவர்

சங்க காலங்களில் இருந்து நாயக்கர் காலம் வரை சேனைத்தலைவர் பல்வேறு கல்வெட்டுகளில் குறிக்கப்பட்டுள்ளனர்.  
1. மூன்றுகை மாசேனை யார்
1. சேனையார்
# சேனைத்தலைவர்

## பட்டங்கள்

சேனைத்தலைவர் இன பட்டங்கள்:
1. மூப்பனார்
1. பிள்ளை
1. முதலியார்
1. செட்டியார்
1. கொடிக்கால் மூப்பனார்
1. இலைவாணியர்
# சேனைத்தலைவர்

## இலைவாணியர்

இலைவாணிய சமூகம் ஒன்றுபட்ட வாணியர் சமூகத்தின் உட்பிரிவாக கருதப்படுகிறது. இவர்கள் கொடிக்கால் வெற்றிலை வேளாண்மை செய்து, அதனை வணிகம் செய்வதை குலதொழிலாக கொண்டவர்கள். இவர்கள் பிற்காலத்தில் தங்கள் பெயரை *சேனைத்தலைவர்* என்று மாற்றிக்கொண்டதாக கருதப்படுகிறது.,  
மொழிஞாயிறு ஞா. தேவநேயப் பாவாணர்
# சேனைத்தலைவர்

## சேனைத்தலைவர் புத்தகங்கள்

- சேனைத்தலைவர் மரபு விளக்கம் - காஞ்சிபுரம் மகாவித்துவான் சபாபதி முதலியார்
- வேளாண்மாந்தர் சேனைத்தலைவர் அலல்து சேனைக்குடையார் பூர்வ சரித்திரம் - கோபால செட்டியார்
- சேனைத்தலைவர் குல வரலாறு - தக்ஷிணாமூர்த்தி
- சேனைத்தலைவர் வாழ்வியல் - விவேகலதா
# சேனைத்தலைவர்

## சேனைத்தலைவர் கல்வி நிலையங்கள்

- சேனைத்தலைவர் மேல்நிலைப்பள்ளி, சிவகிரி.
- சேனைத்தலைவர் மேல்நிலைப்பள்ளி, சங்கரன் கோவில்.
- சேனைத்தலைவர் மேல்நிலைப்பள்ளி, விக்கிரமசிங்கபுரம்.
- சேனைத்தலைவர் மேல்நிலைப்பள்ளி, புளியங்குடி.
- சேனைத்தலைவர் மெட்ரிகுலேசன் பள்ளி, போடிநாயக்கனூர்.
- சேனைத்தலைவர் கலைமகள் உயர்நிலைப்பள்ளி, ஈராச்சி.
- சேனையர் நாராயணசாமி ஆரம்பப்பள்ளி, திருவில்லிபுத்தூர்.
- சேனையர் மேல்நிலைப் பள்ளி, மேல்கடையநல்லூர்.
- சேனையர் தொழிற்பயிற்சிப்பள்ளி, குருக்கள்பட்டி.
# நீ. வ. அந்தோனி

கலைக்குருசில் அண்ணாவியார் **நீ. வ. அந்தோனி** (4 மார்ச் 1902 - 20 சனவரி 1971) ஈழத்தின் பிரபலமான நாட்டுக்கூத்துக் கலைஞரும், அண்ணாவியாரும் ஆவார்.
# நீ. வ. அந்தோனி

## வாழ்க்கைக் குறிப்பு

யாழ்ப்பாண நகரில் 1902ம் ஆண்டு பங்குனி திங்கள் 4ம் நாள் அந்தோனி அண்ணாவியார், வயித்தியான், மதலேனா ஆகியோருக்குப் பிறந்தார்.
# நீ. வ. அந்தோனி

## தொழில் முயற்சி

1923ம் ஆண்டு நாவாந்துறையை விட்டு மீனவத் தொழிலில் ஈர்க்கப்பட்டு ஊர்காவற்துறையின் தென்திசையில் கரம்பொன் தெற்குப் பகுதியில் குடியேறி தொழிலில் ஈடுபடலானார்.
# நீ. வ. அந்தோனி

## கலைத்துறையில் ஈடுபாடு

இயல்பாகவே குரல்வளம் பெற்றிருந்த அந்தோனிக்கு பாரம்பரியக் கலையான கூத்தின் மீது ஆர்வம் ஏற்படவே, 1928-ஆம் ஆண்டில் தனது 26வது வயதில் கரம்பொன் செபஸ்தியார் கோவில் அருகாமையில் மேடையேற்றப்பட்ட "மத்தேசு மகிறம்மா" என்னும் நாட்டுக்கூத்தில் நடித்தார். இக்கூத்தின் மூலம் ஏற்பட்ட பட்டறிவைக் கொண்டு, கோவில் திருவிழாக் காலங்களில் பாடப்படும் கவி, தேவாரம், விருத்தம், அகவல் போன்றவற்றை எழுதிப்பழக்கி, பாடிவித்து வந்தார்.  
இரண்டாவது கூத்தான ஊசோன்பாலந்தையை காட்சியமைப்புக்கு ஏற்றவாறு பல பாடல்களை புதிதாக எழுதி மீள் வடிவமிட்டு 1931-ஆம் ஆண்டு கரம்பொனில் மேடையேற்றியதுடன், அக்கூத்தின் முக்கிய பாத்திரமாகிய பெப்பேனிய அரசராக இரண்டு இரவுகள் தொடராக பாடல், நடிப்பு, நெறியாள்கை என பன்முகத் தன்மையை வெளிப்படுத்தினார்.  
ஊசோன்பாலந்தை கூத்து நாடக வரலாற்றில் பெரிய மாறுதலை ஏற்படுத்தவே, மாதகல், முல்லைத்தீவு, பருத்தித்துறை, மண்டைதீவு, எழுவைதீவு, மன்னார், நாரந்தனை எனப் பல்வேறு பிரதேச மக்களின் அழைப்பை ஏற்று அங்கு சென்று பல கூத்துக்களை மேடையேற்றி மிகவும் பிரபலமானார்.  
அண்ணாவியாரின் தனித்தன்மையின் சிறப்புகள் இராகங்களை இனிமையாகப்பாடி நடித்துக் காட்டுவதுடன், நடிக்கும்போது காட்சிக்கு ஏற்றவாறு பாவத்துடன் ஒன்றிப்பாடவேண்டும் என்பதில் கண்ணும் கருத்துமாக இருப்பார். எந்த மெட்டையும் சுருதியுடன் உடனுக்குடன் பாடும் திறமை நாடகப்பிரியர்களை வியப்புற வைத்தது.  
அலசு நாடகத்தை தென்மோடிக்கூத்தாக, ஓர் செதுக்கிய ஓவியமாக வடித்து 1956ம் ஆண்டு கரம்பனில் அரங்கேற்றினார். அலசு நாட்டுக்கூத்தில் அண்ணாவியாரால் எழுதப்பட்டு, பிரபல பாடகரான திரு.வைத்தியார் அவர்கள் பெமியான் பிரபு வேடத்தில் பாடிய "ஞானக்கலையுணர்ந்த" என்ற மிகவம் பிரபலமான பாடலும், இ. மத்தியாஸ் அவர்கள் அலசு பாத்திரத்தில் பாடிய "பிச்சை போடும் அண்ணாமாரே என்னும் சோகமிழையோடும் பாடல் வரிகளும் பல தலைமுறை கடந்தும் இன்றும் இளைஞர்களால் விருப்புடன் பாடப்படுகின்றது.  
1960ம் ஆண்டு வடமாகாண கலை, கலாச்சாரப் பிரிவால் நடத்தப்பட்ட கலை கைப்பணி விழாவிற்கு கலைக்குரிசில் சங்ககாலத்தில் தமிழன் கப்பல் மூலம் வணிகம் செய்த வரலாற்றை கப்பல் பாடலாக கூத்துமெட்டில் எழுதிக் கொடுத்தார். உழவியந்திரத்தில் பாரிய கப்பலை வடிவமைத்து நடிகர்கள் அதில் மாலுமிகளாக பாடி ஆடி நடித்தனர். அந்நிகழ்வு அரசின் மிகுந்த பாராட்டை பெற்றது. யாழ் நகரிலிருந்து ஊர்காவற்றுறை வரை நடிகர்கள் கப்பல் ஊர்தியில் நின்றபடி நடிக்க, வீதி இருபக்கமெங்கும் மக்கள் குழுமி நின்று மகிழ்ச்சி ஆரவாரத்துடன் பார்வையிட்டனர்.  
1931ம் ஆண்டு முதல், 1971ம்ஆண்டு வரை தானும், பல புலவர்களும் எழுதிய 50 இற்கும் மேற்பட்ட நாட்டுக்கூத்துக்களை யாழ்ப்பாணக் குடாநாட்டின் பல இடங்களில் மேடையேற்றியதுடன் களப்பயிற்சியின் ஊடாக பல சிறந்த நடிகர்களை உருவாக்கியுள்ளார்.  
1965ம் வருடம் கரம்பொன் சிறிய புஸ்பமகளிர் மகாவித்தியாலயத்தில் நடைபெற்ற நாடகப் போட்டியில் கலைக்குரிசில் தான் எழுதிய தாவீது கொலியாத் எனும் நாட்டுக்கூத்தை, இளம் தலைமுறை மாணவர்களை வைத்து நெறிப்படுத்தி முதன்மை விருது பெற்று கெளரவிக்கப்பட்டார்.
# நீ. வ. அந்தோனி

## கலைக்குரிசில் பட்டம்

அண்ணாவியாரின் கலைப்பணியை இனங்கண்டு 1969ம் ஆண்டு பெப்ரவரி 3ம் நாள் கலையரசு கே. சொர்ணலிங்கம் அவர்கள் புனித கிறிஸ்தோப்பர் நாடகவிழாவில் "கலைக்குரிசில்" என்னும் பட்டமளித்து பொன்னாடை போர்த்தி கெளரவித்தார்.
# நீ. வ. அந்தோனி

## எழுதி மேடையேற்றிய கூத்துகள்

- ஞானானந்தன்
- அலசு
- சகோதரவிரோதி
- புனித செபஸ்தியார்
- மதிவீரன்
- பிரதாபன்
- மந்திரிகுமாரன்
- இராஜ குமாரி
- தர்மசீலன்
- திரு ஞானதீபன்
- பிரளயத்தில் கண்ட பாலன்
- தொம்மையப்பர்
- பிரபாகரன்
- தாவீது, கொலியாத்து
- ஆனந்தசீலன்
- புனித கிறிஸ்தோப்பர்
# செல்லூர் (முதுகுளத்தூர்)

**செல்லூர்** (ஆங்கிலம்:Sellur) இந்தியாவின் தமிழ்நாட்டிலுள்ள இராமநாதபுரம் மாவட்டம், முதுகுளத்தூர் வட்டத்தில் உள்ள ஒரு கிராமமாகும்.
# செல்லூர் (முதுகுளத்தூர்)

## மக்கள் வகைப்பாடு

இந்திய மக்கள் தொகை கணக்கெடுப்பு 2001 ஆம் ஆண்டின்படி இவ்வூரில் 3,418 மக்கள் இங்கு வசிக்கின்றார்கள். இவர்களில் 1,720 ஆண்களும், 1,698 பெண்களும் ஆவார்கள். செல்லூர் கிராம மக்களின் சராசரி எழுத்தறிவு 75% ஆகும், இதில் ஆண்களின் கல்வியறிவு 65%, பெண்களின் கல்வியறிவு 35% ஆகும். இது இந்திய தேசிய சராசரி கல்வியறிவான 59.5% விட கூடியதே. செல்லூர் கிராம மக்கள் தொகையில் ஆறு வயதுக்குட்பட்டோர் 332 பேர் ஆவார்கள்.
# செல்லூர் (முதுகுளத்தூர்)

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 19&nbsp;மீட்டர் (62&nbsp;அடி) உயரத்தில் அமைந்துள்ளது.
# செல்லூர் (முதுகுளத்தூர்)

## முக்கிய நபர்

தியாகி இம்மானுவேல் சேகரன் அக்டோபர் 9, 1924 அன்று இவ்வூரில் பிறந்தார்.
# நந்தினி சத்பதி

**நந்தினி சத்பதி** (*Nandini Satpathy*) (ஜூன் 9, 1931&nbsp;– ஆகஸ்ட் 4, 2006) இந்திய அரசியல்வாதியும், எழுத்தாளரும், ஒரிசாவின் முதலமைச்சராக (ஜூன் 1972 முதல் டிசம்பர் 1976 வரை) இருமுறை பதவி வகித்தவருமாவார்.
# நந்தினி சத்பதி

## இளமைப் பருவம்

1931 ஆம் ஆண்டு ஜூன் 9 ஆம் தேதியில் பிறந்த நந்தினி இந்தியாவின் கட்டாக்கைச் சேர்ந்த பிதாபூர் என்ற ஊரில் வளர்ந்தார். இவர் காளிந்தி சரண் பாணிகிரகியின் (Kalindi Charan Panigrahi) மூத்த மகளாவார். இவரது நெருங்கிய உறவினரான பகவதி சரண் பாணிகிரகி (Bhagavati Charan Panigrahi) மார்க்சிஸ்ட் கம்யூனிஸ்ட் கட்சியை ஒடிசாவில் நிறுவியவர்.
# நந்தினி சத்பதி

## அரசியல் பணி

ரேவன்ஷா கல்லூரியில், ஒடியா மொழிப்பாடத்தில் முதுகலைப்பட்டப் படிப்பினைப் பயின்று கொண்டிருந்தபோது நந்தினி தனது கல்லூரியின் கம்யூனிஸ்ட் கட்சியின் மாணவர் அமைப்பில் செயற்படத் தொடங்கினார். ஒடிசாவில் கல்லூரிப் படிப்பிற்கான செலவினங்கள் அதிகரித்ததை எதிர்த்து 1951 இல் மாணவர் போராட்டம் தொடங்கியது. பின்னர் அது தேசிய இளைஞர் போராட்டமாக மாறியது. நந்தினி சத்பதி தலைமை தாங்கி நடத்திய ஒரு போராட்டத்தின்போது காவற்துறையின் தாக்குலுக்கு ஆளாகி சிறைக்குச் செல்லவும் நேர்ந்தது. சிறையிலிருந்தபோது மாணவர் அமைப்பின் மற்றொரு தலைவரும் பின்னாளில் அவரது கணவருமாகிய தேவேந்திர சத்பதியைச் சந்தித்தார். தேவேந்திர சத்பதி இருமுறை ஒடிசா மாநில மக்களவைத் தொகுதியின் உறுப்பினராக தேர்ந்தெடுக்கப்பட்டவராவார்.  
1962 இல் இந்திய தேசிய காங்கிரஸ் ஒடிசாவில் வலுவான நிலையில் இருந்தது. ஒடிசா மாநில சட்டப்பேரவையின் மொத்த 140 இடங்களில் 80 இடங்கள் காங்கிரஸ் வசம் இருந்தது. அச் சமயம் இந்திய நாடாளுமன்றத்தில் பெண் உறுப்பினர்களின் எண்ணிக்கையை அதிகரிக்க வேண்டுமென்ற கோரிக்கை தேசிய அளவில் எழுந்தது. இதன் தாக்கத்தால் மகளிர் மன்றத் தலைவியாக இருந்த நந்தினி சத்பதியை ஒடிசா சட்டப்பேரவை, நாடாளுமன்ற மேலவை உறுப்பினராகத் தேர்ந்தெடுத்தது. இருமுறை அப் பதவியில் இருந்தார். இந்திரா காந்தி பிரதம மந்திரியான பின் அவரது அமைச்சரவையில் தகவல் மற்றும் ஒலிபரப்புத்துறை அமைச்சராகப் பதவி வகித்தார்.  
பிஜு பட்நாயக் மற்றும் சிலர் காங்கிரசிலிருந்து விலகியதால் 1972 இல் மீண்டும் ஒடிசா திரும்பி ஒடிசாவின் முதலமைச்சராகப் பதவியேற்றார்.
டிசம்பர் 1976 இல் முதலமைச்சர் பதவியிலிருந்து விலகினார். 1977 இல் நடந்த பொதுத் தேர்தலில் ஜெகஜீவன்ராம் தலைமையில் அமைந்த எதிர்ப்புக் குழுவில் இவரும் ஒருவராவார். அக்குழு பின்னர் ’’ஜனநாயக காங்கிரஸ்’’ (Congress for Democracy-CFD) என்ற கட்சியாக உருவெடுத்தது.  
1989 இல் ராஜீவ் காந்தியின் வேண்டுகோளின்படி மீண்டும் காங்கிரசில் இணைந்தார். அப்போது, தொடர்ந்து 15 ஆண்டுகாலம் நடந்த காங்கிரசின் ஆட்சியின்மீது ஏற்பட்ட அதிருப்தியால் காங்கிரஸ் கட்சி ஒடிசாவில் மோசமான நிலையில் இருந்தது. ஒடிசா சட்டப்பேரவை உறுப்பினராக 2000 வரை பணியாற்றிய பின் அரசியலிலிருந்து ஓய்வுபெற முடிவு செய்து 2000 இல் நடந்த தேர்தலில் இவர் போட்டியிடவில்லை.
# நந்தினி சத்பதி

## இலக்கியப் பணி

சத்பதி ஒரியா மொழி எழுத்தாளருமாவார். இவரது படைப்புகள் பல பிற மொழிகளில் மொழிபெயர்க்கப்பட்டுள்ளன. ஒரியா இலக்கியத்தில் இவரது பங்களிப்பிற்காக 1998 இல் சாகித்திய பாரதி சம்மன் விருது (Sahitya Bharati Samman Award) வழங்கப்பட்டது. எழுத்தாளர் தஸ்லீமா நஸ்ரினின் ’லஜ்ஜா’வை ஒரியா மொழியில் மொழிபெயர்த்துள்ளார்.
# நந்தினி சத்பதி

## மரணம்

ஆகஸ்டு 4, 2006 ஆம் ஆண்டில் புவனேஸ்வரத்திலுள்ள தனது இல்லத்தில் மரணமடைந்தார்.
# நந்தினி சத்பதி

## அறக்கட்டளை

2006 இல் அவரது நினைவாக ’திருமதி நந்தினி சத்பதி நினைவு அறக்கட்டளை (SNSMT)’ தொடங்கப்பட்டது. ஒடிசாவில் செயல்படும் முன்னணி சமூகநல அமைப்புகளில் இதுவும் ஒன்றாகும்.
# நந்தினி சத்பதி

## நினைவு

மறைந்த நந்தினி சத்பதியின் பிறந்த நாளான ஜூன் 9 தேதியானது அவரது நினைவாக ஒடிசாவில் ’நந்தினி திவாஸ்’ அல்லது ‘தேசிய மகள்களின் நாள்’ (Nandini Diwas-National Daughters' Day) என அனுசரிக்கப்படுகிறது.
# கைப்பெரம்பலூர்

**கைப்பெரம்பலூர்** (ஆங்கிலம்:*Kaiperambalur*) என்பது இந்தியாவின் தமிழ்நாடு மாநிலத்தில் அமைந்துள்ள பெரம்பலூர் மாவட்டத்திலுள்ள ஒரு சிற்றூர் ஆகும்.
# கைப்பெரம்பலூர்

## அமைவு

**கப்பரம்பூர்** அல்லது அதிகாரபூர்வமாக **கைப்பெரம்பலூர்** பெரம்பலூர் மாவட்டத்தில் குன்னம் வட்டத்திலுள்ள கிழுமத்தூர் (வடக்கு)வருவாய் கிராமத்துக்குட்பட்ட சிற்றூர். இங்கு கிழக்கில் வயலூர் ஏரி, மேற்கில் கைப்பெரம்பலூர் ஏரி, வடக்கில் வற்றகுளம் அமைந்துள்ளது, தெற்கில் சின்னாறு ஓடுகிறது. கைப்பெரம்பலூர் பெரிதும் நகரமயம் ஆக்கப்பட்டுள்ளது. இங்கு மிகக்குறைவான அளவிலேயே மழை பெய்தாலும் ஏரி சீரமைப்பு மூலம் விவசாய நிலங்கள் உருவாக்கப்பட்டுள்ளன.  
1995 இல் திருச்சி மாவட்டத்திலிருந்து பிரிக்கப்பட்டு பெரம்பலூர் மாவட்டமும் அரியலூர் மாவட்டமும் புது மாவட்டங்களாக உருவாக்கப்பட்டபோது இவ்வூர் பெரம்பலூர் மாவட்டத்தின் கீழ் வந்தது. அதற்கு முன்புவரை திருச்சி மாவட்டத்தைச் சேர்ந்திருந்தது.
# கைப்பெரம்பலூர்

## மக்கள் தொகை

இந்திய 2001 மக்கள் தொகை கணக்கெடுப்பின்படி 1,139 மக்கள் இங்கு வசிக்கின்றார்கள்.[1] இவர்களில் 50% ஆண்கள், 50% பெண்கள் ஆவார்கள். திருபுவனம் மக்களின் சராசரி கல்வியறிவு 70% ஆகும், இதில் ஆண்களின் கல்வியறிவு 77%, பெண்களின் கல்வியறிவு 63% ஆகும். இது இந்திய தேசிய சராசரி கல்வியறிவான 59.5% விட கூடியதே. கைப்பெரம்பலூர் மக்கள் தொகையில் 10% ஆறு வயதுக்குட்பட்டோர் ஆவார்கள்.
# கைப்பெரம்பலூர்

## வழிபாட்டுத்தலங்கள்

இங்கு பெரிய பிள்ளையார், மாரியம்மன், அய்யனார், திரௌபதிஅம்மன், பெருமாள் மற்றும் சிவன் கோவில்கள் உள்ளன.
# கைப்பெரம்பலூர்

## பள்ளிகள்

இவ்வூரில் ஒரு தொடக்கப்பள்ளியும், ஒரு நர்சரி பிரைமரி பள்ளியும் உள்ளன.
# கைப்பெரம்பலூர்

## ஏரி மற்றும் குளங்கள்

- கிழக்கில் திரத்தகுளமும், வயலூர் ஏரியும்
- மேற்கில் கைப்பெரம்பலூர் ஏரியும்
- வடக்கில் வற்றகுளமும், குப்பையன் குளமும்,
- தெற்கில் சின்னாறு
# வார்ப்புரு:ஐரோப்பிய ஒன்றிய அரசியல்

**<div>
<div>**Elections**</div>
<div>
* <span>1979</span>, <span>1984</span>, <span>1989</span>
<span>1994</span>, <span>1999</span>, <span>2004</span>  
* <span>2009 (last election)</span>
* <span>2014 (next election)</span>
* <span>Political parties</span>
* <span>Constituencies</span>  
* <span>Referendums</span>
</div></div>**  
| <div>
<div>**Law**</div>
<div>
* <span>Acquis</span>
** <span>Primacy</span>
** <span>Subsidiarity</span>
* <span>Treaties</span>
* <span>Fundamental Rights</span>
* <span>Membership</span>
</div></div> | }<noinclude> |
| --- | --- |
# கடல்வழி வணிகம் (நூல்)

**கடல்வழி வணிகம்** என்பது, கடல்வழி வணிகம் பற்றிப் பொதுவாகவும், தமிழ்நாட்டினதும் இந்தியாவினதும் கடல்வழி வணிகம் பற்றிச் சிறப்பாகவும் எடுத்துக்கூறும் ஒரு நூலாகும். பதினான்கு ஆண்டுகள் இந்தியக் கடற்படையில் மாலுமியாகப் பணியாற்றிய நரசய்யா இந்த நூலை எழுதியுள்ளார். இதன் முதற் பதிப்பைப் பழனியப்பா பிரதர்ஸ் என்னும் பதிப்பகம் 2005 ஆம் ஆண்டு வெளியிட்டது.
# கடல்வழி வணிகம் (நூல்)

## நோக்கம்

கடல் வணிகத்தைக் குறித்துப் பல ஆய்வாளர்கள் எழுதிய சிறந்த நூல்களிலிருந்து முக்கியமான பகுதிகளைத் தொகுத்து எளிமையான முறையில் சாதாரண மக்களும் படிப்பதற்குத் தக்கவாறு தமிழில் தருவதே தனது நோக்கம் என்று நூலாசிரியர் தனது முன்னுரையில் குறிப்பிட்டுள்ளார்.
# கடல்வழி வணிகம் (நூல்)

## உள்ளடக்கம்

இந்த நூல் இரண்டு பாகங்களாகப் பிரிக்கப்பட்டுள்ளது. முதல்பாகத்தில் பண்டைக்காலம், இடைக்காலம், மேல் நாட்டவர் ஆட்சிக் காலங்களில் இந்தியாவின் கடல்வழி வணிகத்தின் நிலை எடுத்தாளப்படுகிறது. இரண்டாம் பாகத்தில் கடல்வழி வணிகத்தின் இன்றைய நிலை பற்றிப் பேசப்படுகிறது. முதல் பாகத்தில் பின்வரும் ஒன்பது அத்தியாயங்கள் உள்ளன.  
1. இந்தியத் தீபகற்பம்
1. பழங்கால, இடைக்காலக் கடல்வழி வாணிகம்
1. நாணய வழிச் சான்றுகள்
1. வணிகக் குழுக்களும் வணிகப் பெருமக்களும்.
1. இந்தியக் கப்பற்கலையும் கப்பற்கூடங்களும்
1. மேலைநாட்டினரின் இந்திய வருகை
1. கிழக்கிந்தியக் கம்பனியின் ஊடுருவலும் ஆங்கில ஏகாதிபத்தியமும்
1. நசுக்கப்பட்ட இந்தியக் கடல் வாணிகம்
1. சிந்தியாவின் சிறப்பும் இந்தியாவின் விழிப்புணர்ச்சியும்  
இரண்டாம் பாகம் பின்வரும் 15 அத்தியாயங்களை உள்ளடக்கியது. இவற்றில் முதல் அத்தியாயம் இந்தியத் துறைமுகங்களின் தோற்றம் வளர்ச்சி என்பவற்றைப் பொதுவாகக் எடுத்தாளுகின்றது. தொடர்ந்துவரும் 12 அத்தியாயங்கள் குறிப்பிட்ட துறைமுகங்களைத் தனித்தனியாகவும் 14 ஆவது அத்தியாயம் மாநிலத் துறைமுகங்கள் பற்றிப் பொதுவாகவும் எடுத்தாளுகின்றது. கடைசி அத்தியாயம் இந்தியக் கடற்படையைப் பற்றியது.  
1. இந்தியாவின் இன்றைய துறைமுகங்கள்: தோற்றமும் வளர்ச்சியும்
1. கல்கத்தா துறைமுகம்
1. பம்பாய்த் துறைமுகம்
1. நவஷேவா துறைமுகம்
1. சென்னைத் துறைமுகம்
1. எண்ணூர்த் துறைமுகம்
1. கொச்சித் துறைமுகம்
1. விசாகப்பட்டினத் துறைமுகம்
1. மார்முகோவாத் துறைமுகம்
1. கண்ட்லா துறைமுகம்
1. புது மங்களூர்த் துறைமுகம்
1. தூத்துக்குடித் துறைமுகம்
1. பரதீப் துறைமுகம்
1. மாநிலத் துறைமுகங்கள்
1. இந்தியக் கப்பற்படை
# சூரியமாதம்

**சூரிய மாதம்** என்பது, பூமிக்குச் சார்பாகச் சூரியனுடைய இயக்கத்தை அடிப்படையாகக் கொண்டது. இந்தச் சார்பு இயக்கத்தில், சூரியன் பூமியை ஒரு முறை சுற்றி வருவதுபோல் தோன்றும் காலம் ஒரு ஆண்டு ஆகும். பூமியை மையமாகக் கொண்டு அதைச் சுற்றிய அண்டவெளி, ஒவ்வொன்றும் 30 பாகைகள் கொண்ட 12 பிரிவுகளாகப் பிரிக்கப்பட்டுள்ளது. இந்த ஒவ்வொரு பிரிவும் ஒரு இராசி எனவும், 12 இராசிகளினதும் தொகுதி இராசிச் சக்கரம் எனவும் அழைக்கப்படுகின்றன. பூமியைச் சுற்றிய சூரியனின் சார்பு இயக்கத்தில் இந்த ஒவ்வொரு இராசியிலும், சூரியன் இருக்கும் காலப்பகுதியே சூரியமாதம் ஆகும். இந்தியாவில் மலையாளிகளும், தமிழரும் சூரியமாத முறையையே பின்பற்றுகிறார்கள்.
# மதராசபட்டினம் (நூல்)

**மதராசபட்டினம்** என்பது, முன்னர் மதராசபட்டினம் என்று அழைக்கப்பட்ட இன்றைய சென்னை நகரத்தின் கிபி 1600 முதல் 1947 ஆண்டு வரையிலான கதை கூறும் நூல் ஆகும். நரசய்யா இந்த நூலை எழுதியுள்ளார். பழனியப்பா பிரதர்ஸ் என்னும் பதிப்பகம் இதன் முதற் பதிப்பை 2006 ஆம் ஆண்டில் வெளியிட்டது. இதன் இரண்டாம், மூன்றாம் பதிப்புக்கள் முறையே 2008இலும், 2010இலும் வெளிவந்தன.
# மதராசபட்டினம் (நூல்)

## நோக்கம்

இந்தியாவில் பிரித்தானியர்களால் உருவாக்கப்பட்ட நகரங்களுள் காலத்தால் முந்தியது மதராசபட்டினம் என்னும் சென்னைதான். இந்நகரம் பல்வேறு முதன்மைகளைக் கொண்டது. இந்நகரைக் குறித்துப் பிரித்தானியரின் குறிப்புக்களிலும், பல்வேறு நூல்களிலும் காணப்படும் பல விவரங்கள் சுவையானவை. இதன் காலத்தில் தோன்றிய முக்கிய நகரங்களான பம்பாய் (மும்பாய்), கல்கத்தா (கொல்கத்தா) ஆகியவற்றிலும் அதிகமாகக் கவனிக்கத்தக்கது இந்நகரம் என்பதை இந்நூலாசிரியர் உணர்ந்துகொண்டது இந்த நூல் எழுதப்பட்டதற்கு ஒரு காரணமாகத் தெரிகிறது. அத்துடன், மதராசபட்டினம் பற்றிய ஆதாரபூர்வமான நிகழ்வுகளைச் சாதாரண சராசரித் தமிழர்கள் தெரிந்துகொள்ள வேண்டும் என்பதற்காகவே இந்நூல் எழுதப்பட்டது என இதன் நூலாசிரியர் கூறுகின்றார்.
# மதராசபட்டினம் (நூல்)

## உள்ளடக்கம்

இது வரலாற்றுப் பின்னணியில் எழுதப்பட்டிருந்தாலும், ஒரு வரலாற்று நூலாகவன்றி நிகழ்வுகளின் முக்கியத்துக்கு மட்டும் இடம் கொடுத்திருப்பதாக நூலில் சொல்லப்பட்டிருக்கிறது. அத்துடன், அந்நிகழ்வுகளுக்குக் காரணமாக அமைந்த மனிதர்களும் அவர்களது நோக்கும் இந்நூலில் விவரிக்கப்பட்டிருப்பதுடன், பல சுவையான நிகழ்வுகளும் தொகுக்கப்பட்டுள்ளன.  
நூலின் உள்ளடக்கம் பின்வரும் 13 அத்தியாயங்களைக் கொண்டது. 14 ஆவதாக அட்டவணைகள் சேர்க்கப்பட்டுள்ளன.  
1. கோரமண்டலக்கரை (சாந்தோமின் பிறப்பும் வளர்ச்சியும்)
1. பட்டினப் பிரவேசம் (மதராசபட்டினத்தில் ஆங்கிலேயர் வருகை)
1. கோட்டை சீரமைப்பு மற்றும் சில சம்பவங்கள்
1. நீதிமுறைகளும் நீதிபதிகளும்: வலங்கை இடங்கை ஜாதிச் சக்கரவுகள் மற்றும் இதர மத சம்பந்தமான சச்சரவுகள்
1. துபாஷிகள் மற்றும் நில விஸ்தரிப்பும் போக்குவரத்தும்
1. மதராசபட்டினத்துப் பஞ்சங்களும் அடிமை வியாபாரமும்
1. கம்பெனி காலத்துச் சம்பவங்களும் மனிதர்களும்
1. மதராசபட்டினத்து இந்தியப் பெருந்தகைகள்
1. ஆங்கிலேயர் காலத்துக் கல்வி முறைகளும் அச்சகங்களும்
1. மதராசபட்டினம் கார்ப்பரேஷன் - மேயர் மற்றும் பத்திரிகைகள், வானொலி
1. மதராசபட்டினத்துத் திருத்தலங்கள்
1. மதராசபட்டினத்துச் சரித்திரப் புகழ்பெற்ற இடங்கள், கட்டிடங்கள் மற்றும் தெருக்கள்
1. வானிலை ஆய்வு மையம்; நில அளவு ஆரம்பப் பணிகள்; நூலகம் மற்றும் அருங்காட்சியகம்
1. அட்டவணைகள்
# அன்னை ஞானம்மா

**இறை ஊழியர் ஞானம்மா** (*Servant of God Gnanama*) **சென்னை புனித அன்னாள் சபை** மற்றும் **பிரங்கிபுரம் புனித அன்னாள் சபை** ஆகிய இருபெரும் கிறிஸ்தவ துறவற சபைகளை நிறுவியவர். இந்தியாவில் இறை ஊழியர் நிலைக்கு உயர்த்தப்பட்டுள்ள முதல் பொதுநிலை கத்தோலிக்கப் பெண்மணி என்ற பெருமை இவருக்கே உரியது.
# அன்னை ஞானம்மா

## இளமைப் பருவம்

ஆந்திர மாநிலம் குண்டூர் மாவட்டத்தில் உள்ள பிரங்கிபுரத்தில் காலி ராயண்ணா - மரியம்மா தம்பதியருக்கு 2வது மகளாக ஞானம்மா 1822ஆம் ஆண்டு பிறந்தார். இவரது முழுப் பெயர் தாட்டிபத்ரி ஞானம்மா. பங்கு ஆலயத்தில் வேதியராகப் பணியாற்றிய இவரது தந்தை காலி ராயண்ணாவால் முழு குடும்பமும் இறைப்பற்றில் சிறந்து விளங்கியது. பிரங்கிபுரம் இயேசு சபையினரின் மறைபரப்பு மையமாக இருந்ததால், ஞானம்மா சிறு வயது முதலே பக்தியில் வளர்ந்தார். நாள்தோறும் திருப்பலியிலும், மற்ற செப வழிபாடுகளிலும் ஞானம்மா ஆர்வமுடன் பங்கேற்று வந்தார்.
# அன்னை ஞானம்மா

## குடும்ப வாழ்வு

ஞானம்மா 15 வயதை எட்டியபோது, 1837ஆம் ஆண்டு இன்னையா என்ற வேதியரை மணந்தார். அவர்களுக்கு தாமஸ், மரியன்னா, பீட்டர் (என்ற ராயண்ணா), ராஜநாதர் (என்ற ராஜன்னா), சௌரய்யா (என்ற சௌரப்பா) உட்பட்ட 5 புதல்வர்கள் பிறந்தனர். 1858ஆம் ஆண்டு ஞானம்மாவின் கணவர் இன்னையா காலரா நோயினால் மரணம் அடைந்தார். அப்போது ஞானம்மாவின் முதல் மற்றும் 3வது மகன்கள் சென்னையிலும், 2வது மகன் செங்கல்பட்டிலும் குருத்துவப் பயிற்சி பெற்று வந்தார்கள். மற்ற இருவரும் தாயுடன் பிரங்கிபுரத்தில் வசித்து வந்தனர். (இவர்களில், தாமஸ், மரியன்னா ஆகியோர் துறவற சபை குருக்களாக உருவாகி இறைப்பணி செய்தனர். பீட்டர் மட்டும் ஞானம்மாவின் மறைவுக்கு பிறகு திருமணம் செய்து கொண்டார்.)  
இறைப்பணிக்கு தங்களை அர்ப்பணித்த மகன்களைக் காண்பதற்காக, சென்னைக்கும், செங்கல்பட்டுக்கும் ஞானம்மா அடிக்கடி பயணம் செய்வது வழக்கம். அப்போது மெட்ராஸ் பகுதியின் அப்போஸ்தலிக்க பிரதிநிதியாக இருந்த ஜான் பென்னலியை சந்தித்து, ஆசியும், அறிவுரையும் பெறுவதை ஞானம்மா வழக்கமாக கொண்டிருந்தார். இந்நிலையில் ஆயரின் அறிவுரைப்படி சென்னையில் தங்க முடிவு செய்த ஞானம்மா, 1859ஆம் ஆண்டு தம் இரு மகன்களுடன் சென்னையில் குடியேறினார். பின்னர் அவரோடு இருந்த ராஜநாதர், சௌரய்யா இருவரும் குருத்துவப் பயிற்சியில் சேர்ந்தனர். (பிற்காலத்தில், இவர்கள் இருவரும் மறைமாவட்ட குருக்களாகி இறைவனுக்கும் மக்களுக்கும் பணியாற்றினர்.)
# அன்னை ஞானம்மா

## கல்வி சேவை

அதன்பிறகு ஞானம்மா, சென்னையில் இருந்து தமது தாயின் உறவினர்கள் வாழ்ந்த எறையூருக்கு சென்றார். எறையூரில் நாள்தோறும் திருப்பலியில் முடியாத நிலை இருந்ததால், சென்னைக்கு அருகிலுள்ள கீழச்சேரியில் குடியேற முடிவு செய்தார். 1860ஆம் ஆண்டு டிசம்பர் மாதம், ஞானம்மா கீழச்சேரியில் ஆலயத்தின் அருகில் இருந்த ஒரு வீட்டில் குடியேறினார். தினமும் திருப்பலியில் பங்கேற்றதுடன், நற்கருணை நாதர் முன் அதிக நேரம் செலவிடுவதிலும் ஆர்வம் கொண்டிருந்தார். கிராமத்தில் இருந்த பெண்களை ஒன்றுகூட்டி, நண்பகல் செப வழிபாட்டில் ஈடுபடச் செய்தார். பங்கில் இருந்த குழந்தைகளுக்கு மறைக்கல்வி கற்பித்தார்.  
அக்காலத்தில் கீழச்சேரி மிகவும் பின்தங்கிய கிராமங்களில் ஒன்றாக இருந்தது. ஆண் குழந்தைகள் பள்ளிக்குச் சென்ற நேரத்தில், பெண் பிள்ளைகள் வயல் வேலைக்குச் சென்று கொண்டிருந்தனர். பெண் குழந்தைகளுக்கு கல்வி அளிக்கும் நோக்கத்துடன், தமது உடைமைகளை விற்று பணம் புரட்டினார். கீழச்சேரி ஆலயத்தின் அருகிலேயே, ஒரு வீட்டையும் நிலத்தையும் வாங்கினார். அருட்சகோதரர்கள் சிலரின் உதவியோடு, 1863 மே 3ந்தேதி புனித கிளாராம்மாள் பெயரில் பெண்களுக்கான பள்ளியை நிறுவினார். குழந்தைகளின் வசதிக்காக, அதே ஆண்டு ஜூன் 4ந்தேதி விடுதியையும் தொடங்கினார்.  
பள்ளி மற்றும் விடுதி பற்றிய செய்தி பரவியதும், அருட்தந்தை ரத்தினநாதரும், சில பெண்களும் நிர்வாகத்தில் உதவி செய்ய முன்வந்தனர். கீழச்சேரி பங்கைச் சேர்ந்த கிராமங்கள் அனைத்திலும் இருந்த பெண் குழந்தைகள் அனைவரையும் பள்ளியில் சேர்க்க ஞானம்மா ஆர்வம் காட்டினார். ஏழை, அனாதை குழந்தைகளுக்கு இலவசமாகவே கல்வி வழங்கப்பட்டது. ஞானம்மாவின் முயற்சிக்கு பிற்போக்கு சிந்தனையாளர்கள் சிலர் தடைகளை உருவாக்கினர். அவற்றையும் மீறி ஞானம்மா பெண்களுக்கு கல்வி அளிப்பதில் வெற்றி கண்டார். அவர்கள் ஆன்மிக வாழ்விலும் வளர்ச்சி காண உதவினார்.
# அன்னை ஞானம்மா

## சபை நிறுவனர்

ஞானம்மாவின் கல்வி சேவையால், கீழச்சேரி பகுதி பெண் குழந்தைகள் உலக அறிவிலும், இறை ஞானத்திலும் வளர்ச்சி கண்டனர். அவர்களில் இல்லூரைச் சேர்ந்த ஆகத்தம்மா, அருளம்மா ஆகிய மாணவிகள் துறவுநிலை ஏற்று, ஞானம்மாவின் பணியைத் தொடர முடிவு செய்தனர். அவ்வேளையில் கீழச்சேரி பங்குத்தந்தையாக இருந்த ஆரோக்கியநாதரிடம், ஞானம்மா தமது மாணவிகளின் எண்ணத்தைப் பகிர்ந்து கொண்டார். இதையடுத்து புதிய துறவற சபையைத் தொடங்குவதற்கான ஆலோசனைகளை ஞானம்மாவுக்கு வழங்கிய ஆரோக்கியநாதர், அருளம்மா, ஆகத்தம்மா இருவரையும் துறவற வாழ்வுக்கும் தயார் செய்தார்.  
1871ஆம் ஆண்டு, ஆரோக்கியநாதர் பெல்லாரி ஆலயத்திற்கு இடமாற்றம் பெற்றுச் சென்றார். இதனால் அவரது ஆலோசனையின் பேரில், பெல்லாரியில் இருந்த பெங்களூர் புனித அன்னாள் சபையின் நவகன்னியர் இல்லத்தில் நுழைவுநிலை பயிற்சி பெற்றனர். 1874 பிப்ரவரி 4ந்தேதி, அருளம்மா, ஆகத்தம்மா இருவரும் ஆஞ்சலா, பிலோமினா என்ற பெயருடன் நவகன்னியர் பயிற்சியைத் தொடங்கினர். அதே ஆண்டு அக்டோபர் 10ந்தேதி, நவகன்னியர் இருவரும் ஞானம்மா முன்னிலையில் தங்கள் முதல் வார்த்தைப்பாட்டை அளித்தனர். இவ்வாறு, சென்னையின் முதல் பெண் துறவிகள் சபையான புனித அன்னாள் சபை தோன்ற ஞானம்மா காரணமாக அமைந்தார். பிற்காலத்தில், பிரங்கிபுரம் புனித அன்னாள் சபை நிறுவப்பட்டது.
# அன்னை ஞானம்மா

## நோயும் இறப்பும்

1874 அக்டோபர் 10ந்தேதி அருட்சகோதரிகள் ஆஞ்சலாவும், பிலோமினாவும் ஞானம்மாவோடு சேர்ந்து பெல்லாரியில் இருந்து சென்னை வந்து சேர்ந்தனர். அவர்கள் திரும்பி வந்த சில நாட்களிலேயே ஞானம்மாவின் உடல்நலம் பாதிக்கப்பட்டது. இடைவிடாத கடின உழைப்பும், 20 ஆண்டு காலமாக இருந்த ஆஸ்துமா நோயும் ஞானம்மாவின் உடல்நிலையை மிகவும் கவலைக்கிடமாக்கியது. டிசம்பர் மாதத்தில் தமது மரணம் நெருங்கி வருவதை ஞானம்மா உணர்ந்தார். புனித அன்னாள் சபை தொடர்ந்து வளரும் என்ற நம்பிக்கையோடு அருட்சகோதரிகளுக்கு அறிவுரை வழங்கினார்.  
"என் அன்புச் செல்வங்களே... உங்களுக்கு பொறுப்பாய் உள்ளவர்களுக்கு கீழ்ப்படியுங்கள். ஆன்மிக வழிகாட்டிகளுக்கு செவிகொடுங்கள். இளம்பெண்களுக்கு பாதுகாப்பு அளிப்பதுடன், மறைக்கல்வியும் உலகக்கல்வியும் வழங்குங்கள். இறையன்போடு கலந்த பிறரன்பு சேவைக்காக வாழ கற்றுக்கொள்ளுங்கள். பணத்துக்கு அரசையோ, பிறரையோ நம்பியிராமல் கடின உழைப்பால் உங்களைக் காத்துக் கொள்ளுங்கள்" என்பதே ஞானம்மாவின் இறுதி அறிவுரை. கீழச்சேரி பங்குத்தந்தை இரத்தினநாதரிடம் நோயில் பூசுதல் பெற்று, 1874 டிசம்பர் 21ந்தேதி தமது 52ஆம் வயதில் ஞானம்மா இறந்தார்.
# அன்னை ஞானம்மா

## இறை ஊழியர்

ஞானம்மாவின் கல்லறையில் செபம் செய்த பலரும், அவரது பரிந்துரையால் இறைவனின் ஆறுதலைக் கண்டடைந்ததாக சாட்சியம் கூறினர். இதையடுத்து இவரை புனிதர் நிலைக்கு உயர்த்துவதற்கான முயற்சிகளை சென்னை-மயிலை உயர்மறைமாவட்டம் மூலம் புனித அன்னாள் சபையினர் மேற்கொண்டனர். சென்னை-மயிலை பேராயரின் விண்ணப்பத்தை ஏற்று, ரோமில் உள்ள புனிதர் பட்டம் வழங்குவதற்கான பேராயம் மறைமாவட்ட ஆய்வுப்பணியை முறைப்படி தொடங்குவதற்கான அனுமதியை வழங்கியுள்ளது. இதன் அடிப்படையில், ஞானம்மா இறை ஊழியர் நிலைக்கு உயர்த்தப்பட்டதை 2014 மார்ச் 21ந்தேதி பேராயர் ஜார்ஜ் அந்தோணிசாமி அறிவித்தார்.
# பத்தொன்பதாம் நூற்றாண்டில் யாழ்ப்பாணத்துத் தமிழ்க் கல்வி (நூல்)

**பத்தொன்பதாம் நூற்றாண்டில் யாழ்ப்பாணத்துத் தமிழ்க் கல்வி** என்பது குறித்த காலப் பகுதியில், யாழ்ப்பாணத்தில் தமிழ்க்கல்வியின் முக்கியத்துவம் குறித்தும் அது பயிலப்பட்ட முறை குறித்தும் ஆய்வு செய்யும் ஒரு நூலாகும். இதைப் பேராசிரியர் எஸ். சிவலிங்கராசா, சரஸ்வதி சிவலிங்கராசா ஆகியோர் எழுதியுள்ளனர். இதன் முதற் பதிப்பு 2000 ஆவது ஆண்டில் வெளியானது. இரண்டாவது பதிப்பைக் குமரன் புத்தக இல்லம் 2008ல் வெளியிட்டது.
# பத்தொன்பதாம் நூற்றாண்டில் யாழ்ப்பாணத்துத் தமிழ்க் கல்வி (நூல்)

## நோக்கம்

யாழ்ப்பாணத்தின் கலை, கல்வி, இலக்கிய, சமூக, பொருளாதார வரலாற்றில் 19 ஆம் நூற்றாண்டு முக்கியமானது. இந்தச் சூழலில் 19 ஆம் நூற்றாண்டில் யாழ்ப்பாணத்துத் தமிழ்க் கல்வி மரபு ஈழம் முழுவதற்கும் எவ்வாறு வளர்ந்து சென்றது என்பதை விளக்குவதும், ஈழத்துக்கு வெளியேயும் இந்த மரபு எவ்வாறு நிறுவப்பட்டது என்பதையும், பொதுவான தமிழ்ப் பண்பாட்டில் யாழ்ப்பாணத்துத் தமிழ்க் கல்விக்குரிய இடம் என்பதைக் கண்டறிவதும் இந்த நூலின் நோக்கம் என்பது நூலாசிரியர் இந்நூலுக்கு எழுதிய அறிமுகத்திலிருந்து தெரிகிறது. அத்துடன், இந்தக் கல்வி மரபு தோற்றுவித்த அறிஞர்களின் தமிழ்ப் பணிகள் பற்றிய ஆய்வும் இந்நூலின் நோக்கமாகும்.
# பத்தொன்பதாம் நூற்றாண்டில் யாழ்ப்பாணத்துத் தமிழ்க் கல்வி (நூல்)

## உள்ளடக்கம்

இந்நூல், பின்வரும் ஏழு அத்தியாயங்களையும் ஒரு பின்னிணைப்பையும் உள்ளடக்கியது.  
1. அறிமுகம்
1. யாழ்ப்பாணத் தமிழ்க் கல்விப் பின்னணி
1. 19 ஆம் நூற்றாண்டில் யாழ்ப்பாணத்துத் தமிழ்க் கல்வி மரபு
1. தமிழ்க் கல்விப் பாடத்திட்டம்
1. தமிழ்க் கல்வி கற்பிக்கப்பட்ட முறைமை
1. ஆசிரியர், மாணவர் நிலை
1. தமிழ்க் கல்வி ஏற்படுத்திய தாக்கம்  
:: பின்னிணைப்பு
# 1904 கோடைக்கால ஒலிம்பிக் விளையாட்டுப் போட்டிகள்

**1904 கோடைக்கால ஒலிம்பிக் விளையாட்டுப் போட்டிகள்**, அலுவல்முறையாக ** மூன்றாம் ஒலிம்பியாட்டின் விளையாட்டுப் போட்டிகள்** (*Games of the III Olympiad*) அமெரிக்காவின் மிசூரி மாநிலத்தில் செயின்ட். லூயிசில் ஆகத்து 29 இலிருந்து செப்தெம்பர் 3, 1904 வரை நடைபெற்ற பன்னாட்டுப் பல்துறை விளையாட்டுப் போட்டிகள் ஆகும். இது சூலை 1 முதல் நவம்பர் 23, 1904 வரை நடைபெற்றுவந்த விரிவாக்கப்பட்ட விளையாட்டுப் போட்டிகளின் அங்கமாக அமைந்திருந்தது. இது செயின்ட் லூயிசில் இருந்த வாசிங்டன் பல்கலைக்கழகத்தின் வளாகத்தில் தற்போது பிரான்சிசு தடகளம் என அறியப்படும் தடகள அரங்கில் நடைபெற்றது. ஆங்கிலம் பெரும்பான்மையாக பேசப்படும் நாடொன்றில் ஒலிம்பிக் விளையாட்டுக்கள் நடத்தப்படுவது இதுவே முதன்முறையாக இருந்தது. அவ்வாறே ஐரோப்பாவிற்கு வெளியே நடத்தப்பட்ட முதல் ஒலிம்பிக் போட்டிகளும் இதுவே ஆகும்.  
இந்த ஒலிம்பிக் போட்டிகள் **லூசியானா கொள்முதல் கண்காட்சி**யின் (*Louisiana Purchase Exposition*) அங்கமாக இருந்தது. விளையாட்டு நிகழ்வுகள் திறனாக திட்டமிடப்படவில்லை; இதனால் இந்த ஒலிம்பிக் ஒரு தோல்வியாகவே கருதப்பட்டது.
# 1904 கோடைக்கால ஒலிம்பிக் விளையாட்டுப் போட்டிகள்

## பங்குபெற்ற நாடுகள்

)]]  
இந்த ஒலிம்பிக் போட்டிகளில் 12 நாடுகளைச் சேர்ந்த விளையாட்டு வீரர்கள் கலந்து கொண்டனர். செயின்ட் லூயிசிற்கு வருவதற்கு ஏற்பட்ட தடங்கல்களாலும் உருசிய-சப்பானியப் போரினாலும் வட அமெரிக்காவைத் தவிர்த்த பிற நாடுகளிலிருந்து 52 போட்டியாளர்களே கலந்து கொண்டனர்.  
-
-
-
-
-
-
-
-
-
-
-
-  
அமெரிக்க மிதிவண்டியாளர் பிராங்க் பிசோனி இத்தாலியின் போட்டியாளராகவும் கருதப்பட்டார். அவ்வாறே அமெரிக்க மற்போர் வீரர்கள் சார்லசு எரிக்சனும் பெர்னோஃப் ஆன்சனும் நோர்வேஜியப் போட்டியாளர்களாகக் கருதப்பட்டனர்.
# 1904 கோடைக்கால ஒலிம்பிக் விளையாட்டுப் போட்டிகள்

## பதக்கப் பட்டியல்

1904 ஒலிம்பிக் போட்டிகளில் பதக்கங்கள் வென்ற முதல் 10 நாடுகள் கீழே தரப்பட்டுள்ளன.  
| 2 | align= | 4 | 4 | 5 | 13 |  |
| --- | --- | --- | --- | --- | --- | --- |
| 3 | align= | 4 | 2 | 3 | 9 |  |
| 4 | align= | 4 | 1 | 1 | 6 |  |
| 5 | align= | 2 | 1 | 1 | 4 |  |
| 6 | align= | 1 | 1 | 0 | 2 |  |
| align= | 1 | 1 | 0 | 2 |  |  |
| 8 | align= | 1 | 0 | 1 | 2 |  |
| align= | 1 | 0 | 1 | 2 |  |  |
| 10 | align= | 0 | 0 | 1 | 1 | } |
# 1904 கோடைக்கால ஒலிம்பிக் விளையாட்டுப் போட்டிகள்

## மேலும் அறிய

- Lucas, Charles J. P. (1905). *The Olympic Games 1904.* St. Louis: Woodward & Tiernan Printing Co.
- Sullivan, James E. (1905). *Spalding's Athletic Almanac for 1905.* New York: American Publishing Co.
# 1904 கோடைக்கால ஒலிம்பிக் விளையாட்டுப் போட்டிகள்

## பிற வலைத்தளங்கள்

- St Louis 1904 at Olympic.org
- "Competitions on Anthropology Days" at St Louis Public Library
- "Olympic" at Missouri History Museum
# தமிழ் மொழியின் வரலாறு (நூல்)

**தமிழ் மொழியின் வரலாறு** என்பது, மிக நீண்ட வரலாறு கொண்ட திராவிட மொழிகளுள் மூத்த மொழியான தமிழ் மொழியின் வரலாற்றைக் கூறும் நூலாகும். இந்நூல், பிற்காலத்தில் தனது பெயரைப் "பரிதிமாற் கலைஞர்" எனத் தமிழ்ப்படுத்திக்கொண்ட வி. கோ. சூரியநாராயண சாஸ்திரிகளால் எழுதப்பட்டது. இதன் முதற் பதிப்பு 1903 ஆம் ஆண்டில் வெளியானதாகச் சொல்லப்படுகிறது. 1968 ஆம் ஆண்டில் இதன் 12 ஆவது பதிப்பு வெளியானது. 2003 ஆம் ஆண்டில் இதன் மறுபதிப்பை உலகத் தமிழாராய்ச்சி நிறுவனம் வெளியிட்டுள்ளது.
# தமிழ் மொழியின் வரலாறு (நூல்)

## நோக்கம்

இவர் காலத்தில் தமிழ் மொழியின் வரலாறு குறித்து ஆங்கிலேயர் தமது மொழியில் எழுதிய
நூல்களே கிடைத்து வந்தன. இவற்றை அவர்கள் தமக்குத் தெரிந்த வரையில் வாய்க்குவந்தபடி எழுதினர் என்றும் அவற்றை ஆராய்ந்து குற்றங்களைக் களைந்து உண்மையைக் கண்டறிவோர் குறைந்துவிட்டனர் என்றும், தமிழில் பட்டப் படிப்புகளுக்கு உகந்த நூல் இன்றி மாணவர்கள் தவிக்கின்றனர் என்றும் கருதி இந்நூலாசிரியர் இந்நூலை எழுதியதாகக் குறிப்பிட்டுள்ளார்.
# தமிழ் மொழியின் வரலாறு (நூல்)

## உள்ளடக்கம்

இந்நூல் பின்வரும் ஒன்பது அத்தியாயங்களாகப் பிரிக்கப்பட்டுள்ளது.  
1. ஆதிவரலாறு
1. வடமொழிக் கலப்பு
1. மூவகைப் பாகுபாடு
1. ஐவகை இலக்கணம்
1. மொழியின் தோற்றமும் தொன்மையும்
1. மொழியின் சிறப்பியல்பு
1. மொழியின் வேறுபடுமாறு
1. நூற்பரப்பு
1. மொழியின் சீர்திருத்தம்
1. முடிவுரை
# தமிழரும் தாவரமும் (நூல்)

**தமிழரும் தாவரமும்** என்பது 2007 ஆம் ஆண்டு வெளிவந்த ஒரு தமிழர் தாவரவியல் (Ethnobotany) ஆய்வு நூல் ஆகும். இந்த நூலை முனைவர் கு. வி. கிருஷ்ணமூர்த்தி எழுதியுள்ளார். இந்த நூல் சங்க, சங்கம் மருவிய, பக்தி, நாயக்கர் கால தமிழ் இலக்கியங்களில் உள்ள தாவரங்கள் பற்றிய குறிப்புக்களை துல்லியமாக ஆய்கிறது. இந்த நூலின் படி தொல்காப்பியத்தில் 52 தாவரங்கள், சங்க இலக்கியங்களில் 207 தாவரங்கள், சங்கம் மருவிய இலக்கியங்களில் 185 தாவரங்கள், பக்தி இலக்கியங்களில் 238 தாவரங்கள் குறிப்பிடப்பட்டுள்ளன.
}}
# 1908 கோடைக்கால ஒலிம்பிக் விளையாட்டுப் போட்டிகள்

**1908 கோடைக்கால ஒலிம்பிக் விளையாட்டுப் போட்டிகள்**, அலுவல்முறையாக **நான்காம் ஒலிம்பியாட்டின் விளையாட்டுப் போட்டிகள்** (*Games of the IV Olympiad*) இங்கிலாந்தின் இலண்டன் மாநகரில் 1908ஆம் ஆண்டில் நடந்த பன்னாட்டு பல்துறை விளையாட்டுப் போட்டிகள் ஆகும். இந்தப் போட்டிகளை முதலில் உரோமை நகரத்தில் நடத்துவதாயிருந்தது; 1906இல் வெசுவியசு எரிமலை வெடிக்கத் தொடங்கியதை அடுத்து ஏற்பட்ட நிதிப் பற்றாக்குறையால் இது இலண்டனில் நடத்தப்பட வேண்டியதாயிற்று. இது தற்கால ஒலிம்பிக் விளையாட்டுக்களின் நான்காவது பதிப்பாக குறிக்கப்பட்டது; மாற்று நான்காண்டுகளில் ஏதென்சில் நடத்தப்பட்ட இடைச்செருகிய ஒலிம்பிக் விளையாட்டுகள் தனியானவை. இந்த ஒலிம்பிக்கின்போது பன்னாட்டு ஒலிம்பிக் குழுவின் தலைவராக பியர் தெ குபர்த்தென் இருந்தார். மொத்தம் 187 நாட்கள், அல்லது 6 மாதங்கள் 4 நாட்கள், நடைபெற்ற இந்த விளையாட்டுப் போட்டிகள் தற்கால ஒலிம்பிக் வரலாற்றில் மிக நீண்ட நாட்கள் நடந்த போட்டிகளாகும்.
# 1908 கோடைக்கால ஒலிம்பிக் விளையாட்டுப் போட்டிகள்

## பங்குபெற்ற நாடுகள்

1908 ஒலிம்பிக் விளையாட்டுக்களில் 22 தேசிய ஒலிம்பிக் குழுக்களின் அணிகள் பங்கேற்றன. பின்லாந்து, துருக்கி மற்றும் நியூசிலாந்து (ஆஸ்திரலேசியா அணியின் அங்கமாக) கலந்துகொண்ட முதல் ஒலிம்பிக் போட்டிகளாக இது அமைந்தது. ஐக்கிய இராச்சியம் ஒரே அணியாக பங்கேற்றது சில அயர்லாந்து போட்டியாளர்கள் எதிர்த்தனர். தாங்கள் ஐக்கிய இராச்சியத்தின் அங்கமாக இருந்தபோதும் தனி அணியாக போட்டியிட இவர்கள் விரும்பினர். அயர்லாந்து புறக்கணிப்பிற்கு பயந்து ஐக்கிய இராச்சிய அணி என்றில்லாமல் பெரிய பிரித்தானியா/அயர்லாந்து அணி எனப் பெயரை மாற்றினர். மேலும் இரண்டு விளையாட்டுகளில், வளைதடிப் பந்தாட்டம் மற்றும் போலோ, அயர்லாந்து தனிநாடாக பங்கேற்று இரண்டிலும் வெள்ளிப் பதக்கங்களை வென்றது.
# 1908 கோடைக்கால ஒலிம்பிக் விளையாட்டுப் போட்டிகள்

## பங்குபெற்ற நாடுகள்

### சர்ச்சைக்குரியவை

- (1)
# 1908 கோடைக்கால ஒலிம்பிக் விளையாட்டுப் போட்டிகள்

## பதக்க எண்ணிக்கை

1908இல் பதக்கங்கள் வென்ற முதல் பத்து நாடுகள்:
| 1 | align= <small>(ஒலிம்பிக் நடத்திய நாடு)<small> | 56 | 51 | 39 | 146 |  |
| --- | --- | --- | --- | --- | --- | --- |
| 2 | align= | 23 | 12 | 12 | 47 |  |
| 3 | align= | 8 | 6 | 11 | 25 |  |
| 4 | align= | 5 | 5 | 9 | 19 |  |
| 5 | align= | 3 | 5 | 5 | 13 |  |
| 6 | align= | 3 | 4 | 2 | 9 |  |
| 7 | align= | 3 | 3 | 10 | 16 |  |
| 8 | align= | 2 | 3 | 3 | 8 |  |
| 9 | align= | 2 | 2 | 0 | 4 |  |
| 10 | align= | 1 | 5 | 2 | 8 | } |